ΟΔΗΓΙΑ ΤΗΣ ΕΠΙΤΡΟΠΗΣ της 12ης Ιουνίου 1974 περί προσαρμογής στην τεχνική πρόοδο της οδηγίας του Συμβουλίου της 26ης Ιουλίου 1971 "περί προσεγγίσεως των νομοθεσιών των Κρατών μελών των σχετικών με τους μετρητές όγκου αερίων"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος-

την οδηγία 71/316/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τις κοινές διατάξεις για τα όργανα μετρήσεως και για τις μεθόδους μετρολογικού ελέγχου(1), όπως ετροποποιήθη δια της πράξεως της επισυναφθείσης στη συνθήκη περί προσχωρήσεως στην Ευρωπαϊκή Οικονομική Κοινότητα και στην Ευρωπαϊκή Κοινότητα Ατομικής Ενεργείας των νέων Κρατών μελών(2), που υπεγράφη την 22α Ιανουαρίου 1972 στις Βρυξέλλες, και ιδίως τα άρθρα 17, 18 και 19-

την οδηγία 71/318/ΕΟΚ του Συμβουλίου της 26ης Ιουλίου 1971 περί προσεγγίσεως των νομοθεσιών των Κρατών μελών των σχετικών με τους μετρητές όγκου αερίων(3)-

Εκτιμώντας:

ότι δύναται να είναι αναγκαίο, το στοιχείο ελέγχου ενός μετρητού όγκου αερίων να επιτρέπει την φωτοηλεκτρική ανάγνωση του αριθμού στροφών οι οποίες πραγματοποιούνται από το στοιχείο αυτό λαμβάνοντας υπόψη την τεχνική εξέλιξη επί αυτού του τομέως-

ότι η προταθείσα μέθοδος υπό του Ηνωμένου Βασιλείου για τη πραγματοποίηση του αρχικού ελέγχου ΕΟΚ των μετρητών του όγκου αερίων δύναται να θεωρηθεί ως ισοδύναμη με αυτή η οποία προδιαγράφεται από την οδηγία 71/318/ΕΟΚ του Συμβουλίου, εάν η μέθοδος αυτή εφαρμόζεται με μία παροχή περίπου 0,3 Qmin και με μέγιστο ανεκτό σφάλμα 10%- ότι κατά συνέπεια, για να ληφθεί υπόψη η τεχνική πρόοδος πρέπει να τροποποιηθεί η οδηγία-

ότι ως τόσο, οι τροποποιήσεις αυτές βασίζονται στους προσανατολισμούς που παρέχονται στην προαναφερθείσα πράξη-

ότι οι διατάξεις της παρούσας οδηγίας είναι σύμφωνες με τη γνώμη της Επιτροπής για την Προσαρμογή στην Τεχνική Πρόοδο των οδηγιών που αποσκοπούν στην εξάλειψη των τεχνικών εμποδίων στις συναλλαγές στον τομέα των οργάνων μετρήσεως,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στο Παράρτημα της οδηγίας 71/318/ΕΟΚ του Συμβουλίου της 26ης Ιουλίου 1971 τα κείμενα που περιλαμβάνονται στα σημεία 5.2.4 του κεφαλαίου I.B. 4.3, 7.2.6 και 8.1 του κεφαλαίου II, καθώς επίσης και ο πίνακας του σημείου 2.1 και το σημείο 7.1. β) του κεφαλαίου III τροποποιούνται σύμφωνα με το παράρτημα της παρούσας οδηγίας.

Άρθρο 2

1."Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία εντός έτους από της κοινοποιήσεώς της και ενημερώνουν αμέσως περί αυτού την Επιτροπή.

2. Τα Κράτη μέλη γνωστοποιούν στην Επιτροπή το κείμενο των διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 12 Ιουνίου 1974.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ. Ν 202 της 6.9.1971, σ. 1.

(2) ΕΕ αριθ. Ν 73 της 27.3.1972, σ. 14.

(3) ΕΕ αριθ. Ν 202 της 6.9.1971, σ. 21.

ΠΑΡΑΡΤΗΜΑ

1. Το κείμενο του παραρτήματος κεφάλαιο I τμήμα Β σημείο 5.2.4. αντικαθίσταται από το ακόλουθο:

"Ο δείκτης ή το σταθερο σημείο αναφοράς πρέπει να είναι επαρκώς λεπτά για να επιτρέπουν ανάγνωση ασφαλή και εύκολη. Το στοιχείο ελέγχου μπορεί να είναι εφοδιασμένο με ένα σημείο αναφοράς ευδιάκριτο και επαρκούς μεγέθους για να επιτρέπει τη φωτοηλεκτρική ανάγνωση. Το σημείο αναφοράς δεν πρέπει να επικαλύπτει την κλίμακα. Μπορεί να λάβει, αν συντρέχει περίπτωση, τη θέση του αριθμού μηδέν. Το σημείο αυτό αναφοράς δεν πρέπει να επηρεάζε την ακρίβεια της αναγνώσεως."

2. Μετά τον πίνακα της παραγράφου 4.3 του κεφαλαίου II του παραρτήματος προστίθεται:

"Οι όγκοι του προς μέτρηση αέρος δύνανται να αντικατασταθούν δια των πλησιεστέρων όγκων των αντιστοιχούντων σε έναν ακέραιο αριθμό στροφών του στοιχείου ελέγχου-"

3. Το κείμενο του σημείου 7.2.6 του κεφαλαίου II του παραρτήματος αντικαθίσταται από το ακόλουθο:

7.2.6 Μετά τη δοκιμή ανθεκτικότητας, οι μετρητές (εκτός το πολύ ενός εξ αυτών, εάν η δοκιμή γίνεται επί τριών ή περισσοτέρων μετρητών) οφείλουν να πληρούν στο σύνολο τις κατωτέρω απαιτήσεις:

α) στην περιοχή της παροχής, η διαφορά μεταξύ του μεγίστου και του ελαχίστου των σφαλμάτων συναρτήσει της παροχής Q δεν πρέπει να είναι ανώτερη για κάθε μετρητή από 4%.

β) οι τιμές των σφαλμάτων δεν πρέπει να διαφέρουν περισσότερο από 1,5% των αντιστοίχων αρχικών τιμών. Για την παροχή Qmin αυτός ο κανών δεν εφαρμόζεται παρά για τις μεταβολές του σφάλματος κατά την αρνητική φορά-

γ) η μηχανική απορρόφησις της πιέσεως δεν πρέπει να έχει αυξηθεί περισσότερο από 20 N/m2 (0,2 mbar).

4. Το κείμενο του σημείου 8.1 του κεφαλαίου II του παραρτήματος αντικαθίσταται από το ακόλουθο:

"8.1. Δοκιμές ακριβείας

Ένας μετρητής θεωρείται ότι πληροί τις απαιτήσεις ως προς τα μέγιστα ανεκτά σφάλματα εάν οι απαιτήσεις αυτές πληρούνται υπό τις κατωτέρω παροχές:

α) στην παροχή Qmin-

β) σε μία παροχή της τάξεως του 1/5 Qmax-

γ) στην παροχή Qmax.

Εάν η δοκιμή πραγματοποιείται υπό διαφορετικές συνθήκες, αυτές πρέπει να εγγυώνται ένα αποτέλεσμα ταυτόσημο με τους ελέγχους που αναφέρονται ανωτέρω."

5. Ο πίνακας του σημείου 2.1 του κεφαλαίου III αντικαθίσταται από τον ακόλουθο πίνακα

"" ID="1">25> ID="2">40> ID="3">8> ID="4">4> ID="5">2"> ID="1">40> ID="2">65> ID="3">13> ID="4">6> ID="5">3"> ID="1">65> ID="2">100> ID="3">20> ID="4">10> ID="5">5"> ID="1">100> ID="2">160> ID="3">32> ID="4">16> ID="5">8"> ID="1">160> ID="2">250> ID="3">50> ID="4">25> ID="5">13"> ID="1">250> ID="2">400> ID="3">80> ID="4">40> ID="5">20"> ID="1">400> ID="2">650> ID="3">130> ID="4">65> ID="5">32"> ID="1">650> ID="2">1 000> ID="3">200> ID="4">100> ID="5">50"> ID="1">1 000> ID="2">1 600> ID="3">320> ID="4">160> ID="5">80">

6. Το σημείο 7.1 β) του κεφαλαίου III του παραρτήματος αντικαθίσταται από το ακόλουθο κείμενο:

"β) για τους μετρητές με στρόβιλο:

Qmin - 1,5 Qmin - 2,5Qmin - 0,25 Qmax - 0,5 Qmax και Qmax."